钦定古今图书集成/明伦汇编/官常典/第074卷 > 庐陵威王续
## 钦定古今图书集成/明伦汇编/官常典/第074卷 > 庐陵威王续

按《梁书》本传：“卢陵威王续，字世䜣，高祖第五子。天监
八年，封庐陵郡王，邑二千户。十年，拜轻车将军、南彭
城、琅邪太守。十三年，转会稽太守。十六年，为都督江
州诸军事、云麾将军、江州刺史。普通元年，征为宣毅
将军，领石头戍军事。续少英果，膂力绝人，驰射游猎，
应发命中。高祖常叹曰：‘此我之任城也。尝与临贺王’”
正德及胡贵通、赵伯超等驰射于高祖前，续冠于诸
人，高祖大悦。三年，为使持节、都督南徐、梁、秦、沙四州
诸军事、西中郎将、南徐州刺史。七年，加宣毅将军。中
大通三年，又为使持节、都督雍、梁、秦、沙四州诸军事、
平北将军、宁蛮校尉、雍州刺史，给鼓吹一部。续多聚
马仗，蓄养骁雄，金帛内盈，仓廪外实。四年，迁安北将
军。大同元年，为使持节、都督江州诸军事、安南将军、
江州刺史。三年，征为护军将军，领石头戍军事。五年，
为骠骑将军、开府仪同三司。又出为使持节、都督荆
郢司雍、西北秦梁巴华九州诸军事、荆州刺史。中大
同二年薨于州，时年四十四。赠司空、散骑常侍、骠骑
大将军，鼓吹一部。谥“曰烕。长子安嗣。”
按《南史》本传，始元帝母阮修容得幸，由丁贵嫔之力，
故元帝与简文相得，而与庐陵王少相狎，长相谤。元
帝之临荆州，有宫人李桃儿者，以才慧得进。及还，以
李氏行。时行宫户禁重，续具状以闻。元帝泣对，使诉
于简文。简文和之不得，元帝犹惧，送李氏还荆州，世
所谓西归内人者。自是二王书问不通。及续薨，元帝
时为江州，闻问入阁而跃，屧为之破。寻自江州复为
荆州，荆州人迎于我境，帝数而遣之，吏人失望。续多
聚马仗，蓄养趫雄，耽色爱财，极意收敛仓储，库藏盈
溢。临终有启，遣中录事参军谢宣融送所上金银器
千馀件。武帝始知其富，以为财多德寡，因问宣融曰：
“王金尽于此乎？”宣融曰：“此之谓多，安可知也？夫王之
过，如日月之蚀，欲令陛下知之，故终而不隐。”帝意乃
解。世子凭以《非前》诛死，次子应嗣，应不慧。王薨，至内
库阅珍物，见金铤，问左右曰：“此可食否？”答曰：“不可。”应
曰：“既不可食，并特乞汝。”他皆此类。